钦定古今图书集成/理学汇编/文学典/第146卷 > 《刘勰文心雕龙》 > 《章表》
## 钦定古今图书集成/理学汇编/文学典/第146卷 > 《刘勰文心雕龙》 > 《章表》

夫设官分职，高卑联事，天子垂珠以听，诸侯鸣玉以
朝。敷奏以言，明试以功。故尧咨四岳，舜命八元，固辞
再让之请，俞往钦哉之授。并陈辞帝庭，匪假书翰。然
则敷奏以言，即章表之义也；明试以功，即授爵之典
也。至太甲既立，伊尹书诫，思庸归亳，又作书以缵，文
翰献替，事斯见矣。周监二代，文理弥盛，再拜稽首，对
扬休命。承文受册，敢当丕显。虽言笔未分，而陈谢可
见。降及七国，未变古式，言事于王，皆称上书。秦初定
制，改书曰奏。汉定礼仪，则有四品：一曰章，二曰奏，三
曰表，四曰议。章以谢恩，奏以按劾，表以陈请，议以执
异。章者，明也。《诗》云：“为章于天。”谓文明也。其在文物，赤
白曰章。表者，标也。《礼》有表记，谓德见“仪，其在器式。”揆
景曰表。章表之目，盖取诸此也。按《七略》，艺文谣咏，必
录章表。奏议，经国之枢机。然阙而不纂者，乃各有故

当时之杰笔也。观伯始谒陵之章，足见其典文之美
焉。昔晋文受册，三辞从命。是以汉末让表，以三为断。
曹公称为“表不必三让，又勿得浮华。”所以魏初表章，
指事造实，求其靡丽，则未足美矣。至于文举之荐祢
衡，气扬采飞；孔明之辞后主，志尽文畅，虽华实异旨，
并表之英也。琳瑀章表，有誉当时；孔璋称健，则其标
也。陈思之表，独冠群才，观其体赡而律调，辞清而志
显，应“物掣巧，随变生趣，执辔有馀，故能缓急应节。逮
晋初笔札，则张华为儁。”其三《让公封》，理周辞要，引义
比事，必得其偶。世珍鹪鹩，英顾章表。及羊公之辞开
府，有誉于前谈，庾公之让中书，信美于往载。序志显，
类有文雅焉。刘琨《劝进》，张骏《自序》，文致耿介，并陈事
之美表也。原夫章表之为用也，所以对扬王庭，昭明
心曲，既其身文，且亦国华。章以造阙，风矩应明，表以
致禁，骨采宜耀。循名课实，以文为本者也。是以章式
炳贲，志在典谟，使要而非略，明而不浅。表体多包，情
伪屡迁，必雅义以扇其风，清文以驰其丽。然恳惬者
辞为心使，浮侈者情为文屈，使繁约得正，华实相胜，
唇吻不滞，则中律矣。《子贡》云：“心以制之，言以结之。”盖
以辞意也。荀卿以为观人美辞，丽于黼黻文章，亦可
以喻于斯乎？赞曰：“敷奏绛阙，献替黼扆。言必贞明，义
则弘伟。肃恭节文，条理首尾。君子秉文，辞令有斐。”